Date/Dyddiad	25 Medi 2020
Ask for/Gofynnwch am	Mynediad a Threfniadaeth Ysgol
Rhif ffôn /Telephone	01446 700111
Ffacs /Fax
e-mail/e-bost	admissions@valeofglamorgan.gov.uk
Your Ref/Eich Cyf
My Ref/Fy Nghyf

Cyngor Bro Morgannwg Dysgu a Sgiliau Swyddfeydd Dinesig, Heol Holltwn, Y Barri CF63 4RU Ffôn: (01446) 700111 www.bromorgannwg.gov.uk

The Vale of Glamorgan Council Learning and Skills Civic Offices, Holton Road, Barry, CF63 4RU Telephone: (01446) 700111 www.bromorgannwg.gov.uk

Annwyl Riant/Gwarcheidwad

- ADDYSG UWCHRADD: DERBYN YM MIS MEDI 2021

Gan y bydd eich plentyn yn dechrau addysg uwchradd ym mis Medi 2021, mae'n bryd i chi wneud cais am le yn eich dewis ysgol. Gallwch ddarllen trefniadau'r Awdurdod ar gynnig lleoedd mewn dosbarthiadau blwyddyn 7 yn adran derbyniadau ein gwefan (www.bromorgannwg.gov.uk) a thrwy ddarllen y Canllaw i Rieni ar Dderbyn i Ysgolion. Darllenwch y canllaw cyn gwneud cais, gan ei fod yn rhoi'r holl wybodaeth berthnasol am y broses dderbyn i ysgolion, gan gynnwys y meini prawf gordanysgrifio a ddefnyddir i gynnig lleoedd pan fo mwy o geisiadau na lleoedd mewn ysgol. Os nad oes gennych fynediad i'r rhyngrwyd, gallwch ofyn am gopi caled o'r canllaw gan y cyngor neu gan ysgol eich plentyn. Rhaid i'ch cais gael ei wneud erbyn y dyddiad cau sef 27 Tachwedd 2020 . Yna cewch wybod am y canlyniad drwy lythyr a anfonir ar 1 Mawrth 2021 . Os na wnewch gais am le yn un o ysgolion cymunedol y Cyngor erbyn y dyddiad cau, a bod mwy o geisiadau na lleoedd i'r ysgol honno, mae posibilrwydd na fydd eich plentyn yn cael lle yn eich ysgol leol.

Ar y ffurflen gais, bydd angen i rieni gyflwyno tri dewis ar gyfer ysgolion uwchradd yn nhrefn blaenoriaeth. Yn y rhan fwyaf o achosion gallwn gynnig eich dewis cyntaf i chi, ond nid yw hyn bob amser yn bosibl. Trwy roi tri dewis ar eich cais rydych yn fwy tebygol o gael lle mewn ysgol yr ydych am ei gael yn hytrach na derbyn cynnig i ysgol a all fod gryn bellter i ffwrdd neu nad yw'n un o'ch dewisiadau. Mae angen i chi ddefnyddio'r holl ddewisiadau sydd ar gael i chi er mwyn sicrhau lle mewn ysgol uwchradd i'ch plentyn ar gyfer mis Medi 2021 gan roedd lleoedd yn gyfyngedig iawn y llynedd.

## St Richard Gwyn i gymryd rhan mewn cynllun i dreialu trefniadau derbyn cydgysylltiedig

Yn dilyn cyflwyno cynllun peilot ar gyfer trefniadau derbyn cydgysylltiedig, mae corff llywodraethu Ysgol Uwchradd Gatholig St Richard Gwyn wedi cytuno i gymryd rhan yn y cynllun ar gyfer trosglwyddo o addysg gynradd i addysg uwchradd ym Medi 2021.

Yn ogystal ag Ysgolion Cymunedol Bro Morgannwg, gallwch nawr hefyd wneud cais am le yn Ysgol Uwchradd Gatholig St Richard Gwyn drwy ddefnyddio'r gwasanaeth gwneud cais ar -lein. Sicrhewch eich bod wedi darllen a deall y meini prawf derbyn ar gyfer St Richard Gwyn. Anogir trigolion y Barri neu'r disgyblion hynny sy'n mynychu ysgol gynradd ffydd i sicrhau bod St Richard Gwyn yn un o'r dewisiadau a restrir ar eu cais.

## NEWIDIADAU I DREFNIADAU DERBYN 2020/2021

Penderfynodd Cabinet Cyngor Bro Morgannwg ar holl drefniadau derbyn y Cyngor ar 23 Mawrth 2020 ar gyfer blwyddyn academaidd 2021/22 gan gymeradwyo newidiadau i gynnwys mân ddiwygiad i'r meini prawf gordanysgrifio ar gyfer ysgolion cynradd cymunedol i sicrh au bod y rheiny sy'n byw mewn dalgylch ysgol yn cael blaenoriaeth uwch ar gyfer eu derbyn i ysgol, a diwygiad i ddalgylchoedd ysgolion uwchradd er mwyn alinio dalgylchoedd ysgolion uwchradd yn well â chapasiti'r ysgolion uwchradd. Caiff y trefniadau polisi newydd eu rhoi ar waith ar gyfer y flwyddyn academaidd 2021/22.

Mae'r polisi derbyn a'r llythyr ar gael i'w lawrlwytho neu mae copïau caled ar gael ar gais drwy gysylltu â'r Gyfarwyddiaeth Dysgu a Sgiliau:

- • 709725/727/844 • 709725/727/844
- • •